b'\n_START_ARTICLE_\nNat King Cole\n_START_PARAGRAPH_\nSi Nathaniel Adams Coles (Marso 17, 1919 \xe2\x80\x93 Pebrero 15, 1965), kilala sa larangan bilang Nat King Cole, ay isang Amerikanong musikerong unang naging tanyag bilang isang nangungunang piyanista ng jazz. Bagaman isang dalubhasang piyanista, mas naging bantog siya sa karera ng tugtugin mula sa kanyang malumanay na malalim na tinig, na ginamit niya sa pagtatanghal sa mga henero ng "malaking banda" at jazz. Siya ang unang Aprikanong Amerikanong naging punang tagapagpasinaya ng isang palabas sa telebisyon na may sari-saring mga sangkap ng pampagtatanghal (isang variety show) at nakapagpanatili ng pandaigdigang kasikatan ng mahigit sa 40 mga taon makalipas ang kanyang kamatayan; malawakan siyang tinatanggap bilang isa sa pinakamahalagang katauhan o personalidad na pangmusika sa kasaysayan ng Estados Unidos.'